Wäge dr gfahr vo "salties", de sauzwasserkrokis, wo i de sümpf vom norde läbe, hei mer üses zäut bis Katherine nume uf campingplätz wöue ufschteue. D tatsach, dass sech s scho ir erschte nacht e schlange vor üsem zäutygang het gmüetlech gmacht, het üs nid grad  öiphorisch gschtumme. Usserdäm het sech das härzige tierli grad gar nid lo beiidrucke, wo mir i sire nöchi hei ufe bode gschtampft (was jo schyns schlange söu vertribe; aber äuä nume, we me no rächt wyt vo ne ewäg isch u si sech unentdeckt füehle). Item, es isch ämu öppis los gsy!